Náboženské interpretácie Veľkého tresku

Od prijatia Veľkého tresku ako hlavného názoru fyzikálnej kozmológie vzniklo množstvo reakcií náboženských skupín, ktoré hovorili dôsledkoch tohoto názoru pre ich religiózne kozmológie. Niektorí prijali vedecké dôkazy, iní sa pokúšajú zjednotiť Veľký tresk s ich náboženskými princípmi a ďalší Veľký tresk úplne odmietajú alebo ignorujú.

Pozadie
Teória Veľkého tresku je vedecká teória, a ako taká závisí na zhode s pozorovaniami.  Ale ako teória skúmajúca pôvod reality nesie so sebou teologické následky, hlavne v súvislosti s konceptom stvorenia ex nihilo (z ničoho).. Navyše, mnoho teológov a fyzikov považovalo Veľký tresk za teóriu zahŕňajúcu teizmus. Populárny filozofický dôkaz existencie Boha, známy ako Kalamov kozmologický argument, sa zakladá na konceptoch Veľkého tresku. V 20.tých a 30.tých rokoch 20. storočia takmer všetci významní kozmológovia preferovali večný vesmír v rovnovážnom stave. Niektorí sa sťažovali, že počiatok času predpokladaný Veľkým treskom vniesol do fyziky náboženské koncepty. Túto námietku opakovane predkladali zástancovia teórie rovnovážneho stavu, ktorí odmietali predpoklad, že vesmír mal počiatok.

Kresťanstvo
Na otvorení stretnutia Pápežskej akadémie vied 22. novembra 1951 pápež Pius XII. vyhlásil, že teória Veľkého tresku nie je v rozpore s katolíckym konceptom stvorenia. Niektoré konzervatívne protestantské cirkvi privítali Veľký tresk, ako podporu historickej interpretácie stvorenia. Niektorí prívrženci Kreacionizmu mladej Zeme, ktorí vykladajú knihu Genesis doslovne, odmietajú túto teóriu.

Hinduizmus
Hinduistické purány opisujú vesmír ako večný, v ktorom čas nemal absolútny počiatok, a v ktorom je čas nekonečný a cyklický. Napriek tomu Encyclopædia of Hinduism, odkazujúca na Katha Upanishad 2:20, hovorí, že Veľký tresk pripomína ľudstvu, že všetko vzniklo z brahmy, ktorá je menšia ako atóm a väčšia ako najväčšia. Nasadiya Sukta, Hymna stvorenia v Rikvéde (10:129) spomína svet so začiatkom v bode alebo bindu, pomocou sily tepla. To sa dá považovať za zodpovedajúce Veľkému tresku.

Islam
Mnoho moslimov tvrdí, že v Koráne sú odkazy na Veľký tresk. Príkladom takéhoto odkazu je verš z Koránu, Súra 21:30, ktorý hovorí: "A či nevideli tí, ktorí odmietli veriť, že nebesá a zem boli spojené a že sme ich od seba odtrhli, a že z vody sme všetko živé učinili? Nemali by snáď (ľudia po toľkých znameniach) už uveriť?"

Referencie

Externé odkazy

God and the Big Bang: profesori: Peter Bussey, Gerald Gabrielse, Owen Gingerich, Nick Saunders a Jennifer Wiseman. Rozoberajú spojenie medzi Veľkým treskom a Bohom z kresťanskej perspektívy. 
Big Bang Theory and Religion od Rona Kurtisa, fyzik 
Cosmic Controversy: The Big Bang and Genesis 1 vydané American Scientific Affiliation, kresťanskou vedeckou organizáciou.  
The Quran on the Expanding Universe and the Big Bang Theory. Opisujú vedeckú teóriu Veľkého tresku v súvislosti s islamským opisom vzniku v Koráne. 

Astronómia
Kozmológia